《用韵寄答东莱张南溪老长府旧友》
明代·赵完璧

二十馀年久别来，丘林衰老愧仙才。觞诗即景心犹壮，松菊怡情手自栽。

青眼故人常在梦，白头心事已成灰。诗来慰我情如结，旧恨新愁不易裁。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。